कृष्ण सागर

कृष्ण सागर वा हाकुगु सागर हलिमया छगू मू सागर ख। थ्व सागर युरोप व एसियाया दथुइ बाल्कनया पूर्वय् , पूर्वी युरोपियन ख्यःया दक्षिणय्, काउकशया पश्चिमय् व एनातोलियाया उत्तरय् लाःगु छगू सीमान्त भूपरिवेष्टित सागर ख। थ्व सागरया सीमाय् बुल्गेरिया, जर्जिया , रोमानिया , रुस , टर्की , व युक्रेन ला। हाकुगु सागरया लः मू कथं डेन्युब, द्निपर व द्निस्टर खुसिं वइ। फलस्वरुप थ्व सागरय् ६ देय्या तटीय रेखा दुसां थुकिया लः धाःसा युरोपया २४ देय्या खुसिं वइ। 

अजोभ सागरया क्षेत्रफलयात त्वःताः हाकुगु सागरया क्षेत्रफल ४३६,४०० वर्ग किमि (१६८,५०० वर्ग माइल) दु। थ्व सागरया अधिकतम जाः २,२१२ मिटर (७,२५७ फीट), व आयतन ५४७,००० किमि ३ (१३१,००० क्यू माइल) दु। थुकिया अप्व सिथया बँ छकलं तजाना पर्वः दयेकि। थ्व कथं थुकिया दक्षिणय् पोन्टिक पर्वः दु, दक्षिणपश्चिमपाखे स्वइगु प्रायद्वीपयात त्वताः अनंलि पूर्वय् काउकेशस पर्वः व मध्य उत्तरय् क्रिमियन पर्वः ला। पश्चिमय् तटय् धाःसा सामान्यतया क्वसं लाःगु चिजाःगु खुसिबाहावनिगु थाय् दसु स्ट्रान्जा; केप एमिन, बाल्कन पर्वःया पूर्वी छुं भाग; व दोब्रुजा पठार यक्व उत्तरय् ला। दकलय् ताःहाकःगु पूर्व–पश्चिमया लागा करिब १,१७५ किमि (७३० माइल) दु। तटया महत्त्वपूर्ण नगरय् (बोस्पोरसं घडी सुइया दिशाय्) बुर्गास, वर्ना, कन्स्तान्ता, ओदेसा, सेभास्तोपोल, नोभोरोसिस्क, सोची, पोटी, बातुमि, ट्राब्जोन व सामसुन ला।

भूगोल
 ड्रेनेज बेसिन 
हाकुगु सागरय् बाहा वनीगु दकलय् तःधंगु खुसि थथे दु:

 डेन्युब
 द्निपर
 दन खुसि
 निस्टर
 किजिलिरमाक
 कुबान
 सकार्य
 दक्षिणी बग
 चोरुह/चोरोखी
 येशिलिरमाक
 रियोनी
 येया
 मियस
 काम्चिया
 एन्गुरी/एग्री
 कलमियस
 मोलोचना
 तिलिहुल
 भेलिक्यी कुइअलनिक
 भेलेका
 रेजोभो
 कोडोरी/क्विड्री
 ब्जिब/ब्जिपि
 सुप्सा
 म्जिमता

 स्वयादिसँ 
 सागर

लिधंसा

पुचः:भूगोल
पुचः:सागर